Diari Oficial de la Generalitat Valenciana


Sumari del DOGV 6372, del 08-10-2010 (2010/10715)

Notificació de la Resolució de 9 d'agost de 2010, de la secretària autonòmica de Turisme i directora de l'Agència Valenciana del Turisme, per la qual es cancel·la la inscripció i es dóna de baixa en el Registre General d'Empreses, Establiments i Professions Turístiques de la Comunitat Valenciana a l'agència de viatges Safor-Tours.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6372

Data del DOGV
:   08-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10531


Organisme emissor
:   Conselleria de Turisme

Tipus de document
:   Anunci

Notificació de la Resolució de 9 d'agost de 2010, de la secretària autonòmica de Turisme i directora de l'Agència Valenciana del Turisme, per la qual es cancel·la la inscripció i es dóna de baixa en el Registre General d'Empreses, Establiments i Professions Turístiques de la Comunitat Valenciana a l'agència de viatges Safor-Tours. [2010/10676]  
Per no haver sigut possible notificar de forma personal i directa a l'interessat escrit sobre revocació del títol-llicència d'agència de viatges a la comunitat de béns Safortours, CB, com a titular de l'agència de viatges Safor-Tours, és procedent la seua exposició en el tauler d'edictes d'eixa corporació, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
València, 27 de setembre de 2010.- La cap de l'Àrea de Producte: Isabel Palafox Gámir.  
Vist l'expedient tramitat sobre cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Safor-Tours, sent la seua titular la comunitat de béns Safortours, CB.  
Atés que  
1. Mitjançant una resolució de data 23 d'agost de 2007, es va concedir el títol-llicència d'agència de viatges a la comunitat de béns Safortours, CB, CIF N88455878, amb nom comercial Safor-Tours, amb casa central a Gandia (València), passatge Lombard, número 23, i codi d'identificació CV-m1008-V.  
2. Per mitjà d'un escrit de data 17 de febrer de 2010, se li va notificar que l'entitat Zurich España, Companyia d'Assegurances i Reassegurances, SA, havia comunicat a esta Conselleria de Turisme que havia procedit a l'anul·lació de la pòlissa d'assegurança de caució A7-000471-30, prestada per esta companyia a favor de la comunitat de béns Safortours, CB, que correspon a la fiança que les agències de viatges hauran de mantindre en permanent vigència.  
En este mateix escrit se li comunicava que amb anterioritat al 28 de maig de 2010 havia de presentar davant d'esta Administració la corresponent carta de pagament justificativa del depòsit d'una nova fiança davant del Servici Territorial d'Economia i Hisenda corresponent, advertint-li que el no fer-ho era causa de revocació del títol-llicència d'agència de viatges, constant en l'expediente l'acta de recepció de l'escrit de data 3 de maig de 2010.  
3. Transcorregut el termini assenyalat i no havent-se aportat cap documentació respecte d'això, procedix la cancel·lació de la inscripció d'agència de viatges i baixa en el Registre General d'Empreses, Establiments i Professions Turístiques de la Comunitat Valenciana.  
Fonaments de dret  
1. L'article 10.1 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, modificat pel Decret 63/2010, de 16 d'abril, assenyala que "la cancel·lació de la inscripció en el Registre d'una agència de viatges implicarà el cessament de la seua activitat i el dels seus establiments i es realitzarà mitjançant una resolució motivada de la Conselleria que ostente competències en matèria de Turisme, prèvia tramitació del corresponent expedient".  
2. L'article 10.2, de l'esmentat reglament establix com a causa de cancel·lació de la inscripció en el Registre la no reposició de la garantia en la quantia i termini previst en l'article 14.  
3. L'article 14.1, del Decret anteriorment mencionat, establix que "les agències de viatges vindran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels seus contractants".  
4. L'article 14.5 del referit Decret, en el que s'establix que "la fiança no podrà ser cancel·lada durant la tramitació d'un expedient de revocació, renúncia o baixa d'inscripció en el Registre, ni fins després de transcorregut un any des que la resolució del corresponent expedient siga ferm".  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.i del Decret 209/2004, de 8 d'octubre, del Consell, (DOCV de 13 d'octubre de 2004), resol:  
La cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Safor-Tours, la titular de la qual és la comunitat de béns Safortours, CB, CIF U38619191, amb casa central a Gandia (València), passatge Lombard, número 23, i codi d'identificació CV-m1008-V. Així mateix es comunica que la fiança depositada al seu dia serà cancel·lada transcorregut un any des de la fermesa de la present resolució.  
Esta cancel·lació comporta la revocació del títol-llicència atorgat al seu dia, i d'acord amb el que establix l'article 14.3 de la Llei 3/1998, de 21 de maig, de la Generalitat, de Turisme de la Comunitat Valenciana, determina la impossibilitat d'exercir l'activitat.   
El que es notifica de conformitat amb el que disposen els artícles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de la l'Agència Valenciana del Turisme en el termini d'un mes, comptat des de l'endemà de la recepció de la notificació de la mateixa, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 9 d'agost de 2010.- La secretària autonòmica de Turisme i directora de l'Agència Valenciana del Turisme: M. Victoria Palau Tárrega.